b'\n_START_ARTICLE_\nKo\xc5\xbeni vbodni test\n_START_PARAGRAPH_\nKo\xc5\xbeni vbodni test je diagnosti\xc4\x8dni preskus za ugotavljanje takoj\xc5\xa1nje preob\xc4\x8dutljivosti, pri katerem antigen z lanceto vnesejo v ko\xc5\xbeo. Je najstarej\xc5\xa1a metoda testiranja alergij na dolo\xc4\x8dene substance. Najpogosteje se izvaja na ko\xc5\xbei podlahti. Na testirani predel ko\xc5\xbee, ki mora biti suh in zdrav, preiskovalec nari\xc5\xa1e mesta vbodov. Nanese kapljico alergena in jo z lanceto prebode, tako da alergen prenese v notranjost povrhnjice. Preiskovanec naredi test z ve\xc4\x8d alergeni, za katere oceni, da bi lahko pri bolniku povzro\xc4\x8dali preob\xc4\x8dutljivost. Po nanosu alergenov je treba po\xc4\x8dakati 15 minut, da se poka\xc5\xbee morebitna reakcija ko\xc5\xbee. V primeru preob\xc4\x8dutljivost nastane na mestu vnosa alergena papula s srbenjem, podobna piku komarja.'